Laimutis Sėdžius

Laimutis Sėdžius (g. 1962 m. gegužės 6 d. Karklėnuose, Kelmės rajonas) – Lietuvos teatro ir kino aktorius, Panevėžio miesto savivaldybės politinis bei visuomenės veikėjas.

Biografija 
1980 m. baigė Telšių 3-ąją vidurinę mokyklą ir Telšių muzikos mokyklos klarneto klasę. 1984 m. baigė Lietuvos SSR valstybinę konservatoriją, aktorius. Nuo 1984 m. Panevėžio Juozo Miltinio dramos teatro aktorius, 2010 m. rugpjūčio mėn. teatro vadovas. Sukūrė daugiau kaip 80 vaidmenų, nusifilmavo keliuose Lietuvos ir užsienio kino filmuose.

Sutuoktinė Rasa, vaikai Monika, Paulius.

Kūryba 
Studijuodamas konservatorijoje pradėjo vesti vaikų ir moksleivių televizijos dainos konkursą „Dainų dainelė“. Su diktore Angele Kiliuviene jį vedė iki 1992 m. Nuo 1992m. pradėjo dirbti Panevėžio televizijoje Pan TV,  vėliau Aukštaitijos televizijoje iki 2010m.  Filmuojasi Lietuvos ir užsienio šalių kuriamuose kino filmuose, kuria vaidmenis televizijos  politinio satyrinio humoro laidoje "Dviračio žinios", veda renginius, bendradarbiauja su Panevėžio muzikinio teatro simfoniniu orkestru, pučiamųjų instrumentų orkestru "Garsas". 1994m. Gėtės instituto kvietimu stažavosi Berlyne vykusiame seminare, kuris vyko  teatro festivalio "Berlyno susitikimai metu. 2021m. nominuotas Auksiniam scenos kryžiui už Philipo Rasmusseno vaidmenį spektaklyje “Irano konferencija”.

Vaidmenys 
Teatre sukūrė apie 80 įvairiausių vaidmenų:
 Daglas – Rėjus Bredberis „Pienių vynas“, rež. Donatas Banionis
 Cenzorius – Juozas Glinskis „Grasos namai“, rež. Algimantas Pociūnas
 Alanas – Peteris Šeferis „Ekvus“, rež. Algimantas Pociūnas
 Jegoruška – Nikolajus Erdmanas „Savižudis“, rež. Algimantas Pociūnas
 Pastorius Lucas – Frydrichas Diurenmatas „Meteoras“, rež. Peteris Stoičevas
 Frensis – Jurgas Federšpylis „Brolybė“, rež. Peteris Stoičevas
 Inžinierius – Julius Dautartas „Tavo veido šviesa“, rež. Julius Dautartas
 Matėjus – Christas Boičevas „Pulkininkas Paukštė“, rež. Gytis Padegimas
 Timotis – Avksentijus Cagarelis „Chanuma“, rež. Rimantas Teresas
 Tofolas – Karlas Goldonis „Kjodžos kivirčai“, rež. Rimantas Teresas
 Muradas – V. Čigogidzė „Sveiki, žmonės“ (pagal N. Dumbadzės romaną „Aš, močiutė, Iliko ir Ilarionas“), rež. V. Čigogidze (Gruzija)
 Janas Diuselis – F. Goodrich, A. Hacket „Visada tavo. Ana Frank“, rež. Valerijus Jevsejevas
 Pablas – T. Viljamsas „Geismų tramvajus“, rež. R. Vikšraitis
 Metas – Chr. Boičev „Titaniko„orkestras“, rež. Algimantas Pociūnas
 Silvestras – Ž. B. Moliere „Skapeno klastos“, rež. Rimantas Teresas
 Žiuljenas Feronas – Agata Kristi „Trys šūviai“, rež. Nivena Miteva
 Bazilis – Bomaršė „Figaro vedybos“, rež. Algimantas Pociūnas
 Mokytojas Spielskis – Saulius Šaltenis „Duokiškio baladės“, rež. Algimantas Pociūnas
 Sidnis – Neilas Saimonas „Kalifornijos viešbutis“, rež. Algimantas Pociūnas
 Karlas – Edita Kauzaitė „Švytinčių burbulų partija“, rež. Kostas Smoriginas
 Ralfas Ostinas – L. Gershe „Laisvi drugeliai“, rež. Dainius Kazlauskas
 Matijus Katbertas -  L.M.Montgomery „Anė iš Žaliastogių“, rež. Antanas Gluskinas
 Vorneris Pruselis - P. Rozenfeldas "Kulkos virš Brodvėjaus", rež. Dainius Kazlauskas
Timotė – A. Cagareli „Chanuma“, rež. Andro Enukidze
Pnas Hantija – B. Hrabal „Stotelė“, rež. Jacek Głomb
Jurgis – D. Statevičienė „Giminės, arba kam zrazų pakartot“, rež. Alius Veverskis
Michailas Lvovičius Astrovas -   V. Klimaček „Sniegas. Moteris. Dvikova“, rež. Uršulė Bartoševičiūtė
Philip Rasmussen -  I. Vyrypajev „Irano konferencija“, rež. Aleksandr Špilevoj
Voltorė – B. Jonson „Volponė“, rež. Aidas Giniotis

Vaidmenys kine 
 Oneilas – „Tiltas“, rež. Volfgangas Panceris, Vokietija
 Gydytojas – „Zero 2“, rež. Emilis Vėlyvis
 Policininkas – „Atsisveikinimas“, rež. Tomas Donela
 Von Launic – „Šnipas“, rež. Aleksejus Andrijanovas, Rusija
 Notaras Roviljosi – „I cerchi nell’acqua“, rež. Umberto Marino, Italija
 Vadovas – „2 indeliai jogurto“, rež. Audrius Mickevičius
 Kunigas Povilas – „Saldi nuodėmė“, rež. Antanas Gluskinas
Premjeras - „Zero 3“, rež. Emilis Vėlyvis
Gydytojas - "Stebuklas" rež. Eglė Vertelytė
Irenijus Bausas - "Godunovas" rež. Aleksejus Andrijanovas Rusija
Mokyklos direktorius - "purpurinis rūkas rež. Raimundas Banionis
Jakovas - "Hamiltonas" rež. Erik Leonburg Švedija
Mokyklos direktorius - "Piktųjų karta" rež. Emilis Vėlyvis

Politinė veikla 
1995 m. Lietuvos centro sąjungos, 2003 m. Liberalų ir centro sąjungos, 2006 m. Lietuvos Respublikos liberalų sąjūdžio Panevėžio miesto skyriaus narys.

2003–2007 m., 2007 m. ir nuo 2011 m. Panevėžio miesto savivaldybės tarybos narys.

Šaltiniai 

Lietuvos aktoriai
Panevėžio politikai